钦定古今图书集成/理学汇编/经籍典/第055卷 > 章俊卿集 > 《河图洛书之数》
## 钦定古今图书集成/理学汇编/经籍典/第055卷 > 章俊卿集 > 《河图洛书之数》

“知龙图授羲之说，然后可以究《河图》之宗；知左旋右
转之说，然后可以定《河图》之次；知金火易位之说，然后可以论《河图》之变。夫天不爱道，始有龙马之祥，地
不爱宝，始出荥河之瑞，岂非《河图》之宗乎？一三七九，
逆左循环，二四六八，顺右森布，岂非河图之次乎？四
九宜西而不居西，二七宜南而不居南，又岂非《河图》”
之变乎？故刘牧传于范谔昌，谔昌传于许坚，坚传于
李溉，溉传于种放，放传于陈希夷，即此图之正印也。
自后世株守抱挛之习，津迷象数之涂，或以为不用
十数，或以为不言成数，是皆未知《河图》之太极也。盖
图有太极，浑沦于中数之五，若以五而推，则九上一
下，三左七右，以二射八，以四射六，图“虽不言十，而十
数隐于其中矣。一与五为六，水成也；三与五为八，木
成也；四与五为九，金成也；二与五为七，火成也。图虽
不言成，而成数行乎其间矣。然则《河图》”妙致，真可与
识者，道莫为俗人言也。是故干用九，坤用六，得十五
数也。七为少阳，八为少阴，亦得十五数也。合而言之，
凡四十五。此则《河图》正数发露于《大易》也。一五行，二
五事，三八政，四五纪，是为十数。五皇极，六三德，七稽
疑，八庶征，是为三十六数。以次九而足之，凡有四十
五数，此则《河图》本数敷演于《洛书》也。天数奇而虚五，
是为二十；地数偶而虚五，是为二十五；合而计之，亦
四十五，此则《河图》虚数分布于《大衍》也。故尝因是而
为之说，曰：“天地之数五十有五，所谓《河图》者，缺地十
土之成数也；所谓《洛书》”者，增地十土之成数也。所谓
“《大衍》者，缺天五土之生数也。要之，大衍之五十，即《洛
书》之四十五；《洛书》之四十五即《河图》之五十五也。”